Video: Olifant red afrigter toe hy ‘verdrink’Skermskoot uit die video Elephant News het verstommende beeldmateriaal op sosiale media gedeel van ŉ olifant wat in die water instorm om haar gunstelingafrigter te help, toe sy onder die indruk was dat hy besig is om te verdrink. Die video wys hoe Kham Lha deur die rivier by die Olifantpark in Chiang Mai, Thailand, swem om haar afrigter, Darrick Thomson, te red. Thomson (42), oorspronklik van Toronto, Ontario, het ŉ baie spesiale band gevorm met Kham Lha sedert sy uit die toerismebedryf gered is. Kham Lha was vasgebind en onderwerp aan gewelddadige afrigting, voor sy gered is. Thailand se toerismebedryf slaan ook die olifante om hulle meer onderdanig te maak sodat vakansiegangers op hul rûe kan ry. “Ons het haar bevry en gehelp om te herstel,” het Thomson verduidelik. “Ek en sy het ŉ baie spesiale band gevorm.” Thomson verduidelik hy het in die rivier ingegaan om te wys hoe merkwaardig die verhouding tussen olifante en mense kan wees. “As jy goedhartig is, dan sal hulle jou ook goed behandel.” Thomson het in die water Kham Lha geroep om hom te kom help. Wanneer die vyfjarige olifant hom bereik, gebruik sy haar slurp en lig hom uit die water om hom te help. Kham Lha kan nou vrylik saam met talle ander olifante in die natuurpark rondstap. ŉ Video van die spesiale verhouding tussen Thomson en Kham Lha volg onderaan. [Video nie meer beskikbaar nie.]